text: Í hesum døgum liggja vit norðan fyri miðjuna á einum stórum hátrýstøki
text: #000001
text: Veðrið fyrsta summardag í ár, 1. juni, var gott við bláari luft og sólskini. Í hesum døgum liggja vit norðan fyri miðjuna á einum stórum hátrýstøki. Miðjan er sunnan fyri Ísland. Veðrið í Føroyum er tí støðugt við skiftandi skýmongd, yvirhøvur er turt og lítið av vindi. Áðrenn alt hetta var veðrið í mai merkt av brúgvaløgum, sum fóru framvið við regni og vindi. Serliga í seinnu hálvu av mai vóru løtur við fitt av vindi.
text: #000002
text: Miðalvindur og hvirlur í Havn. Ættin er vestan alt tíðarskeiðið. Leggið til merkis løtuna týskvøldið 23. mai til hósnáttina 25. mai og aftur leygardagin 27. mai. Tá vóru løtur við miðalvindferð upp í skrið, 15 til 18 m/s og í hvirlunum var vindferðin uppi í hvøssum stormi, 25 til 28 m/s.
text: #000003
text: Í seinastu vikuni í mai menti eitt hátrýst seg yvir Norðuratlantshav og breiddi seg í landnyrðing ímóti Føroyum. Fyrradagin, t.e. mikudagin 30. mai legði tað seg væl til rættis sunnan fyri Ísland.
text: #000004
text: Tað sær út, at hátrýstið fer at vera liggjandi í nógvar dagar afturat. Í 5-daga forsøgnini lova vit tí løtur við bæði skýggjaðum lofti og sól, yvirhøvur turt og lítil vindur av vesturættum allar 5 dagarnar. Veðrið er støðugt og stabilt.
text: #000005
text: Verður summarveðrið liggjandi? Sum flest okkara vita, so eru veðurforsagnir skiftandi og óvissar, tá ið vit fara langt fram í tíðina. Tó kunnu vit siga, at hátrýstið fer at liggja væl inn í næstu viku, men tað fer at vikna eitt sindur og ganga eitt sindur eystureftir, tí lágtrýst vestaneftir fara at trýsta á. Lágtrýstini koma av leiðini í Grønlandsfjørðinum, sum er millum Grønland og Ísland. Tey fara at taka eina leið norður um Føroyar, og brúgvaløgini higani fara framvið norðanfyri ella skamt vestanfyri, tá ið komið er út í næstu viku. Brúgvaløgini kunnu vera viknað, og tí er torført at siga, hvussu nógv regn vit kunnu vænta, ella neyvt nær tey fara framvið. Sum viðurskiftini í lufthavinum eru í dag, er okkara besta boð, at tað ikki verður fyrr enn seint í næstu viku, kanska ikki fyrr enn leygardagin 10. juni, áðrenn brúgvaløgini røkka til okkara norðaneftir. Kanska eru tey vikna so mikið, at vit bert fáa løtur við regni?
text: #000006
text: Omanfyri: ECMWF-forsøgn frá 310523 kl.12 UTC. Lufttrýst og avfall. Fyrsta brúgvalagið í vikuni er við Føroyar hósdagin 8. juni.
  Omanfyri: ECMWF-forsøgn frá 010623 kl.00 UTC. Lufttrýst og avfall. Fyrsta brúgvalagið í vikuni er við Føroyar leygardagin 10. juni.
text: #000007
text: Omanfyri: ECMWF-forsøgn frá 310523 kl.12 UTC. Lufttrýst og avfall. Fyrsta brúgvalagið í vikuni er við Føroyar hósdagin 8. juni.
text: #000008
text: Omanfyri: ECMWF-forsøgn frá 010623 kl.00 UTC. Lufttrýst og avfall. Fyrsta brúgvalagið í vikuni er við Føroyar leygardagin 10. juni.
text: #000009
text: Vága kommuna: Ein slóðbrótandi verkætlan
text: #000013
text: – Veðurlagsbroytingar góðar fyri ferðavinnuna
text: #000015